== Slaget ==
Den [[6. juli]] 1812 lå Najaden til ankers i [[Havefjorden]] ved [[Sandøya (i Tvedestrand)|Sandøya]] og [[Borøy]] utenfor [[Tvedestrand]], sammen med tre [[brigg]]er, [[«Kiel»]], [[«Lolland»]] og [[«Samsøe»]]. Kaptein [[Hans Peter Holm]] på «Najaden» visste at engelskmennene krysset utenfor kysten, men han næret ingen bekymring – ingen engelskmann ville finne på å gå inn i den vanskelige skjærgården utenfor, i hvert fall ikke med et stort linjeskip. Kaptein Holm var så trygg at han tok imot en middagsinvitasjon fra sjefen på «Samsøe», Løytnant [[Fredrik Grodtschilling]], og forlot skipet sitt. Sammen med andre skipssjefer spiste de sin middag, og lot seg så ro iland for å spasere på Sandøya. Fra toppen av øya fikk de se det som ikke skulle være mulig, «Dictator» og briggene var på innsiden av grunnene, og på vei mot Sandøya. Skipssjefene kom seg ombord, beordret ankerkjettingene kappet og satte seil for å unnslippe gjennom den indre leden nordøstover.
Historie